NHF Region Øst

**Referat fra regionstyremøte nr. 14 2014-16**

 Tidspunkt: Mandag 5.oktober 2015

 Møtetid: 1700– 2000

 Sted: Idrettens Hus Strømmen

 Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Odd Granerud  | Leder | X |  |  |
| Anne Berit Lund Haube | Nest-leder | X |  |  |
| Kjersti Arntsen | Styremedlem | X |  |  |
| Tone Mette Hval Røssel | Styremedlem | X |   |  |
| Mats Kristoffersen |  Styremedlem | X |  |  |
| Svein Storjord | Styremedlem | X |  |  |
| Hanne Skogli | Styremedlem |  | X |  |
| Magnus Berg  | Styremedlem | X |  |  |
| Kjell Håvard Liane | Varamedlem  |  | X |  |
|  |  |  |  |  |
|  |  |  |  |  |
| Karin Hansen | Daglig leder | X |  |  |

**Saksoversikt:**

**68/14-16: Forbundsråd sept 2015** vedtaksak og orienteringssak

**69/14-16: Handlingsplan 2015** drøftingsak

**70/14-16: Global dignity day** orienterings sak

**Info:**

**Adm: Status IKT –**

**68/14-16: Forbundsråd september 2015**

Odd ga en orientering om sakene som ble behandlet i

FR- møte 18 -19. september i Trondheim.

God debatt rundt gjelda til Region Nord og konstruktive innspill til løsninger for at organisasjonen betaler ned gjeld og at regionen kan drives videre sammenslått med Region Midt.

Utfallet av vedtaket om å «spleise» på gjelda vil være at RØ må betale inn ca kr. 715.087,-.

GS skal ha en dialog med alle daglig ledere om hvordan hver enkelt region vil betale denne andelen.

Innspill i RS om at RØ gjør opp dette allerede i 2015 regnskapet.

Ellers skulle FR behandle saken om å gi den nasjonale ledergruppa rammer og mandater ihht vedtaket fra Håndballtinget – denne saken kom ikke i mål, men er sendt tilbake til ledergruppa med bestilling om at de selv kommer med et konkret innspill på hva som skal til for at de kan gjøre de gode overordnede beslutningene til det beste for hele norsk håndball. Se ref. fra FR møte sak 002/15-17.

**RS vedtak i sak nr. 68:**

RS tok informasjonen til etterretning – og vedtok videre at Region Øst gjør opp sin del av gjelda på 2015 regnskapet om det er mulig. Forutsetningen er at Region Nord blir slått sammen med region Midt (eller evnt en annen region) og må driftes videre uten ekstra tilskudd.

**69/14-16: Handlingsplan**

Administrasjonen hadde jobbet med Handlingsplanen og la frem en første versjon.

Denne viser de tiltakene som man regner som løpende tiltak for drift av regionen og dens aktiviteter. I tillegg har man fjernet noen tiltak og kommet med noen nye. Denne er lagt inn i samme mal som Strategi planen som ble vedtatt på Håndballtinget 2015.

Styret ba videre om en sterkt forenklet utgave av Region Øst sine satsingsområder for neste periode 2016 – 2018, ut fra vedtak gjort på Håndballtinget 2015.

Forslag til dette var sendt ut før styremøte.

Administrasjonen har ikke arbeidet seg ferdig med Handlingsplanen og vil legge frem en versjon 2 på senere styremøte.

 **RS vedtak i sak nr.69:**

Styret gikk gjennom første innspill til Handlingsplan og tok dette til etterretning.

Gruppa fra styret som har ansvar for dokumentet frem til Regionstinget jobber videre med innspillene som ble lagt frem og legger frem et forslag til prioriterte områder på neste styremøte 2. november.

**70/14-16: Global dignity day**

Denne saken var satt opp som en orienterings-sak – dette kan være et godt verktøy i arbeidet med å bevisstgjøre trenere og ledere ift god kommunikasjon og mellommenneskelige relasjoner. Videre til å få enkeltmenneske til å trives og føle verdighet og at man betyr noe.

Samme dag som styremøtet var det en samling på dette temaet på Eidsvoll – Eidsvoll vg. skole har kronprinsen tilstede og legger frem temaet og en av våre ansatte er med som «instruktør» i en av klassene på skolen.

Ca 120 vg. skoler deltar i prosjektet i Norge –for 6. året på rad.

Dette er et konsept som ca 80 land er delaktige i og den internasjonale dagen er 21.10 – Kronprins Haakon og en finsk professor, Pekka Himanen og John Bryant (leder av operasjon håp) startet hele prosessen i 2006.

**RS vedtak i sak nr. 70:**

Styret tok informasjonen til etterretning.